Зыжәҩан қәабшьҭ-ҭылашьцаа мыцхәӡа илазырҟәыз аҵх еимахәла агәы инахыҳәҳәахьеит, ахьҭагьы ахы ааунардырратә иҟоуп, аха, уажәраанӡагьы зегьы дахьырбоз аҟнытә ичҳашәа игылаз, нас, сыцәа исзагырхом, сцап, сышьҭалап, ашьыжьгьы смаҵурахьы снеироуп, иҟало нас исаҳап ҳәа згәы инҭакны, маӡа-аргама иныҵшьшьы ицаз аӡәык-ҩыџьак ракәымзар, еизаз зегь неилшәарак рымам.